ರವೀಂದ್ರ ಕೌಶಿಕ್

thumb
ರವಿಂದ್ರ ಕೌಶಿಕ್ ಒಬ್ಬ ಭಾರತೀಯ ಬೇಹುಗಾರ. ಭಾರತೀಯ ಬೇಹುಗಾರ ಸಂಸ್ಥೆಯಾದ ಸಂಶೋಧನೆ ಮತ್ತು ವಿಶ್ಲೇಷಣಾ ವಿಭಾಗದ ಪರವಾಗಿ ಪಾಕಿಸ್ತಾನದಲ್ಲಿ ಸೈನ್ಯಾಧಿಕಾರಿಯ ರೂಪದಲ್ಲಿ ಕೆಲಸ ಮಾಡುತ್ತಿದ್ದರು. ಬೇಹುಗಾರ ಕ್ಷೇತ್ರದಲ್ಲಿ ಇವರನ್ನು ಭಾರತದ ಅತ್ಯುತ್ತಮ ಗೂಡಚಾರ ಎಂದು ಪರಿಗಣಿಸಲಾಗುತ್ತದೆ. ಬ್ಲಾಕ್ ಟೈಗರ್ ಎಂಬ ಅಡ್ಡಹೆಸರು ಇವರಿಗೆ ಇತ್ತು. 

ಕೌಶಿಕ್ ಪಾಕಿಸ್ತಾನದಲ್ಲಿ 1979 ರಿಂದ 1983 ರವರೆಗೆ ರಾ ಪರವಾಗಿ ಸೇವೆ ಸಲ್ಲಿಸಿದರು. ಅವರು ಪಾಕಿಸ್ತಾನದ ಸೇನೆಯ ಒಳಗೆ ನುಸುಳಿ ಅಧಿಕಾರಿಯಾಗಿ ನೇಮಕಗೊಂಡರು. ಮಾತ್ರವಲ್ಲ ಪಾಕ್ ಸೈನ್ಯಕ್ಕೆ ಸಂಬಂಧಿಸಿದಂತೆ ಹಲವು ಮಹತ್ವಪೂರ್ಣ ಮಾಹಿತಿಗಳನ್ನು ಸಂಗ್ರಹಿಸಿ ಭಾರತಕ್ಕೆ ರವಾನಿಸಿದ್ದರು. 

ಭಾರತದ ಇನ್ನೊಬ್ಬ ಬೇಹುಗಾರ, ಪಾಕಿಸ್ತಾನದ ಒಳಗೆ ನುಸುಳಿ, ಕೌಶಿಕ್‌ರನ್ನು ಸಂಪರ್ಕಿಸಲು ಪ್ರಯತ್ನಿಸುತ್ತಿದ್ದಾಗ, ಪಾಕ್ ಅಧಿಕಾರಿಗಳ ಕೈಗೆ ಸಿಕ್ಕಿಬಿದ್ದು, ಕೌಶಿಕ್ ಪಾಕ್ ಸೈನ್ಯಾಧಿಕಾರಿಯಾಗಿ ಇರುವುದನ್ನು ತಿಳಿದು ಕೌಶಿಕ್‌ರನ್ನು ಬಂಧಿಸಿ ಜೈಲಿಗೆ ಅಟ್ಟಲಾಯಿತು. ಪಾಕ್ ಅಧಿಕಾರಿಗಳ ಚಿತ್ರಹಿಂಸೆ ತಾಳಲಾಗದೆ ಪಾಕ್ ಜೈಲಿನಲ್ಲೇ ಕೌಶಿಕ್ ಸಾವನ್ನಪ್ಪುತ್ತಾರೆ.

 ಆರಂಭಿಕ ಜೀವನ 
ರವೀಂದ್ರ ಕೌಶಿಕ್ ಅವರು ರಾಜಸ್ಥಾನದ ಶ್ರೀ ಗಂಗಾನಗರದಲ್ಲಿ 11 ಏಪ್ರಿಲ್ 1952 ರಂದು ಬ್ರಾಹ್ಮಣ ಕುಟುಂಬದಲ್ಲಿ ಜನಿಸಿದರು. ಅವರ ತಂದೆ, ಜೆ ಎಮ್ ಕೌಶಿಕ್, ಭಾರತೀಯ ವಾಯುಪಡೆಯ ಅಧಿಕಾರಿ; ಅವರ ತಾಯಿ ಆಮಲಾ ದೇವಿ.  ಕೌಶಿಕ್ ಶ್ರೀ ಗಂಗಾನಗರದ ಎಸ್‌ಡಿ ಬಿಹಾನಿ ಪಿಜಿ ಕಾಲೇಜಿನಲ್ಲಿ ಬಿಕಾಮ್ ಅಧ್ಯಯನ ಮಾಡಿ ಪದವಿ ಪಡೆದರು, ಬಿಕಾಂ ಗಳಿಸಿದರು. ಕಾಲೇಜಿನಲ್ಲಿದ್ದಾಗ ರಂಗಭೂಮಿ ನಟನೆಯಲ್ಲಿ ತೊಡಗಿಸಿಕೊಂಡಿದ್ದರು.

 ಸಂಶೋಧನೆ ಮತ್ತು ವಿಶ್ಲೇಷಣಾ ವಿಭಾಗದಲ್ಲಿ ನೇಮಕಾತಿ 
ಕೌಶಿಕ್ ಪಾಕಿಸ್ತಾನದಲ್ಲಿ ರಹಸ್ಯ ಕಾರ್ಯಾಚರಣೆ ನಡೆಸಲು ದೆಹಲಿಯಲ್ಲಿ ಎರಡು ವರ್ಷಗಳ ಕಾಲ ತರಬೇತಿ ಪಡೆಯಬೇಕಾಯಿತು. ಕೌಶಿಕ್ ಇಸ್ಲಾಂಗೆ ಮತಾಂತರಗೊಂಡರು, ಸುನ್ನತಿಗೆ ಒಳಗಾದರು ಮತ್ತು "ನಬಿ ಅಹ್ಮದ್ ಶಾಕಿರ್" ಎಂಬ ಹೆಸರನ್ನು ನೀಡಲಾಯಿತು. ಪಾಕ್ ಮುಸ್ಲಿಮ್ ಬಾಹುಳ್ಯದ ದೇಶವಾದ್ದರಿಂದ ಅವರು ಮುಸಲ್ಮಾನರ ಜೀವನವನ್ನು ನಡೆಸಲು ತರಬೇತಿ ಪಡೆದರು ಮತ್ತು ಉರ್ದು ಭಾಷೆಯನ್ನು ಕಲಿತರು. ಪಂಜಾಬ್‌ನ ರಾಜಸ್ಥಾನದ ಗಡಿಯ ಸಮೀಪವಿರುವ ಶ್ರೀ ಗಂಗಾನಗರದ ನಗರದಿಂದ, ಅವರು ಪಂಜಾಬಿಯಲ್ಲಿ ಚೆನ್ನಾಗಿ ಪಾರಂಗತರಾಗಿದ್ದರು. 1975 ರಲ್ಲಿ, 23 ನೇ ವಯಸ್ಸಿನಲ್ಲಿ, ಅವರನ್ನು ರಾ ಆಪರೇಟಿವ್ ಆಗಿ ಪಾಕಿಸ್ತಾನಕ್ಕೆ ಕಳುಹಿಸಲಾಯಿತು. 

 ಪಾಕಿಸ್ತಾನದಲ್ಲಿ ಚಟುವಟಿಕೆಗಳು 
ಕೌಶಿಕ್ ಅಥವಾ ನಬಿ ಅಹ್ಮದ್ ೧೯೭೫ರಲ್ಲಿ  ಪಾಕಿಸ್ತಾನವನ್ನು ಪ್ರವೇಶಿಸಿ, ಕರಾಚಿ ವಿಶ್ವವಿದ್ಯಾನಿಲಯದಲ್ಲಿ ಪ್ರವೇಶ ಪಡೆದು ಕಾನೂನು ಪದವಿಯನ್ನು ಪೂರ್ಣಗೊಳಿಸಿದರು. ಕಮಿಷನ್ಡ್ ಅಧಿಕಾರಿಯಾಗಿ ಪಾಕಿಸ್ತಾನದ ಸೇನೆಯ ಲೆಕ್ಕಪತ್ರ ವಿಭಾಗಕ್ಕೆ ಸೇರಿದರು. ಅಲ್ಲಿ ಅಂತಿಮವಾಗಿ ಮೇಜರ್ ಹುದ್ದೆಗೆ ಬಡ್ತಿ ಪಡೆದರು. ಸೇನಾ ಘಟಕವೊಂದರಲ್ಲಿ ಟೈಲರ್ ಒಬ್ಬರ ಮಗಳಾದ ಅಮಾನತ್ ಎಂಬ ಸ್ಥಳೀಯ ಹುಡುಗಿಯನ್ನು ಕೌಶಿಕ್ ವಿವಾಹವಾದರು.  1979 ರಿಂದ 1983 ರವರೆಗೆ, ಕೌಶಿಕ್ ಪಾಕಿಸ್ತಾನಿ ಸೇನಾ ಅಧಿಕಾರಿಯಾಗಿ ಕೆಲಸ ಮಾಡಿದರು. ಪಾಕ್ ಸೈನ್ಯಕ್ಕೆ ಸಂಬಂಧಿಸಿದಂತೆ ಹಲವು ಮಹತ್ವಪೂರ್ಣ ಮಾಹಿತಿಗಳನ್ನು ಸಂಗ್ರಹಿಸಿ ಭಾರತಕ್ಕೆ ರವಾನಿಸಿದ್ದರು. ಕೌಶಿಕ್ ಅವರ ಶೌರ್ಯ ಮತ್ತು ದೇಶಭಕ್ತಿಯನ್ನು ಮೆಚ್ಚಿದ ಭಾರತದ ಪ್ರಧಾನಿ ಇಂದಿರಾ ಗಾಂಧಿ, ಅವರಿಗೆ 'ಕಪ್ಪು ಹುಲಿ' ಎಂಬ ಬಿರುದನ್ನು ನೀಡಿದರು.

 ಸೆರೆಯಾದುದು 
ಸೆಪ್ಟೆಂಬರ್ 1983 ರಲ್ಲಿ, ರಾ ಕೌಶಿಕ್ ಜೊತೆ ಸಂಪರ್ಕ ಸಾಧಿಸುವ ಸಲುವಾಗಿ ಇನ್ಯಾತ್ ಮಸಿಹ್ ಎಂಬ ಕೆಳಮಟ್ಟದ ಕಾರ್ಯಕರ್ತನನ್ನು ಕಳುಹಿಸಿತು. ಆದರೆ, ಮಸಿಹ್‌ನನ್ನು ಪಾಕಿಸ್ತಾನದ ಐಎಸ್‌ಐನ ಜಂಟಿ ಗುಪ್ತಚರ ಬ್ಯೂರೋ ಸೆರೆಹಿಡಿಯಿತು ಮತ್ತು ಪಾಕ್ ಜೈಲಿನಲ್ಲಿ ವಿಚಾರಣೆ ನಡೆಸಲಾಯಿತು. ಆಗ ಇನಾಯತ್, ಭಾರತದ ಬೇಹುಗಾರ ಪಾಕ್ ಸೈನ್ಯದ ಉನ್ನತ ಹುದ್ದೆಯಲ್ಲಿರುವುದನ್ನು ತಿಳಿಸಿದನು. ಕೊನೆಗೆ ಪಾಕ್ ಅಧಿಕಾರಿಗಳು ಕೌಶಿಕ್‌ರನ್ನು ಬಂಧಿಸಿ ತೀವ್ರ ವಿಚಾರಣೆಗೆ ಗುರಿಪಡಿಸಿದರು.  ಸಿಯಾಲ್‌ಕೋಟ್‌ನ ವಿಚಾರಣಾ ಕೇಂದ್ರದಲ್ಲಿ ಎರಡು ವರ್ಷಗಳ ಕಾಲ ಚಿತ್ರಹಿಂಸೆ ನೀಡಲಾಯಿತು. 1985 ರಲ್ಲಿ ಅವರಿಗೆ ಮರಣದಂಡನೆ ವಿಧಿಸಲಾಯಿತು. ನಂತರ ಆತನ ಶಿಕ್ಷೆಯನ್ನು ಪಾಕಿಸ್ತಾನದ ಸುಪ್ರೀಂ ಕೋರ್ಟ್ ಜೀವಾವಧಿಗೆ ಪರಿವರ್ತಿಸಿತು. ಸಿಯಾಲ್ಕೋಟ್, ಕೋಟ್ ಲಖ್‌ಪತ್, ಮಿಯಾನ್‌ವಾಲಿ ಸೇರಿದಂತೆ ವಿವಿಧ ನಗರಗಳ ವಿವಿಧ ಜೈಲುಗಳಲ್ಲಿ ಜೈಲಿನಲ್ಲಿ ಇರಿಸಲಾಗಿತ್ತು. ಜೈಲಿನಲ್ಲಿ ತೀವ್ರ ಭದ್ರತೆ ಇದ್ದಾಗಲೂ ಸಹ ಕೌಶಿಕ್, ಭಾರತದಲ್ಲಿನ ಅವರ ಕುಟುಂಬಕ್ಕೆ ರಹಸ್ಯವಾಗಿ ಪತ್ರಗಳನ್ನು ಕಳುಹಿಸುತ್ತಿದ್ದರು. ಇದು ಅವರ ಕಳಪೆ ಆರೋಗ್ಯ ಸ್ಥಿತಿ ಮತ್ತು ಪಾಕಿಸ್ತಾನಿ ಜೈಲುಗಳಲ್ಲಿ ಅವರು ಎದುರಿಸುತ್ತಿರುವ ಆಘಾತವನ್ನು ಬಹಿರಂಗಪಡಿಸಿತು.

 ಮರಣ 
ನವೆಂಬರ್ 2001 ರಲ್ಲಿ, ಅವರು ಪಾಕಿಸ್ತಾನದ ಸೆಂಟ್ರಲ್ ಜೈಲ್ ಮಿಯಾನ್‌ವಾಲಿಯಲ್ಲಿ ಇದ್ದಾಗ ಶ್ವಾಸಕೋಶದ ಕ್ಷಯ ಮತ್ತು ಹೃದ್ರೋಗದ ಕಾರಣದಿಂದ ಸಾವಿಗೀಡಾದರು. ಇನಾಯತ್ ಮಸೀಹ ಮತ್ತು ಕೌಶಿಕ್‌ರ ದೇಹಗಳನ್ನು ಜೈಲಿನ ಅವರಣದಲ್ಲಿ ಹೂಳಲಾಯಿತು. 

 ಉಲ್ಲೇಖಗಳು 

Category:CS1 maint: unfit URL
ವರ್ಗ:೨೦೦೧ ನಿಧನ
ವರ್ಗ:೧೯೫೨ ಜನನ